NORAKSTS

|  |  |
| --- | --- |
| 21.12.2023. | Nr.13/7 |

###### GROZĪJUMI JELGAVAS VALSTSPILSĒTAS DOMES

###### 2021. GADA 23. SEPTEMBRA LĒMUMĀ NR.14/51 “ZIEDOJUMU (DĀVINĀJUMU) PIEŅEMŠANAS IZVĒRTĒŠANAS KOMISIJAS SASTĀVA APSTIPRINĀŠANA”

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar Pašvaldību likuma 10. panta pirmās daļas 8. punktu un Ziedojumu (dāvinājumu) pieņemšanas un izlietošanas nolikuma nosacījumiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas domes 2021. gada 23. septembra lēmumā Nr.14/51 “Ziedojumu (dāvinājumu) pieņemšanas izvērtēšanas komisijas sastāva apstiprināšana” (turpmāk – lēmums) šādus grozījumus:

1. Papildināt lēmuma 1.1. apakšpunktu aiz vārda “valstspilsētas” ar vārdu “pašvaldības”;
2. Papildināt lēmuma 1.2. apakšpunktu aiz vārda “valstspilsētas” ar vārdu “pašvaldības”;
3. Aizstāt lēmuma 1.3.1. apakšpunktā vārdus “administrācijas Sabiedrisko attiecību pārvaldes” ar vārdiem “iestādes “Centrālā pārvalde” Sabiedrisko attiecību departamenta”;
4. Aizstāt lēmuma 1.3.3. apakšpunktā vārdus “administrācijas Finanšu nodaļas” ar vārdiem “iestādes “Centrālā pārvalde” Finanšu departamenta”;
5. Aizstāt lēmuma 1.3.4. apakšpunktā vārdus “administrācijas Administratīvās pārvaldes Juridiskā sektora” ar vārdiem “iestādes “Centrālā pārvalde” Administratīvā departamenta Juridiskās nodaļas”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī